**Întâlnire**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu te speria.

Va fi atât de simplu totul

Că nici nu vei înțelege

Decât mult mai târziu.

Vei aștepta la început

Și numai când

Vei începe să crezi

Că nu te mai iubesc

Îți va fi greu,

Dar atunci voi pune

Un fir de iarbă să crească

În colțul știut al grădinii,

Să ajungă la tine

Și să-ți șoptească:

Nu vă speriați,

Ea este bine

Și vă așteaptă

La celălalt capăt al meu.